Deti maľovali svoje sny
Deti maľovali svoje sny
Lucia Korečková | Pozvánky | 9. 6. 2016
V stredu 8. júna sme sa ocitli na jednej veľmi milej, usmievavej vernisáži. Slovenské technické múzeum sa stalo miestom slávy pre deti z výtvarného kurzu Maľuj svoje sny a zdravotne hendikepovaných dospelých z Domova sociálnych služieb DOMKO Košice. Celý školský rok tvorili a kreslili na plátno svoje predstavy, zanechali na ňom vlastnú fantáziu a najmä sny. So štetcom, ceruzkou aj perom im pomáhal košický výtvarník Marek Moučka. Detskú tvorivosť každého umelca ocenili certifikátom, vecnými cenami a farebnými šiltovkami, ktoré mali veľký úspech. Talentované práce šikovných umelcov si môžete v priestoroch múzea pozrieť do 12. júna.
Lucia Korečková